**คำอธิบายแบบรายงานผลการดำเนินงาน ประจำไตรมาส 2/2558**

**ตามที่เลขาธิการได้มอบนโยบายการปฏิบัติงานในสถานการณ์พิเศษ 3 เดือน ไตรมาส 2/2558 เมื่อวันที่ 6-7 มกราคม 2558 ที่ผ่านมา ให้รายงานผลการดำเนินงานทุก ๆ 10 วัน ทางสำนักงานจึงได้จัดทำแบบรายงานผลการดำเนินงานโดยยึดเนื้อหางานตามยุทธศาสตร์การเพิ่มสมรรถนะการบริหารสำนักงานในสถานการณ์พิเศษ เป็นที่เรียบร้อยแล้ว จึงขอจัดส่งแบบรายงานเพื่อให้สำนักงานสาขาจังหวัดดำเนินการรายงานผล โดยมีคำอธิบายตามรายละเอียดต่อไปนี้**

1. **แผนงาน/กิจกรรม** หมายถึง แผนงาน/กิจกรรม ที่สาขาจังหวัด/สำนัก/สำนักกิจการสาขาภูมิภาค ต้องดำเนินการในไตรมาส 2/2558
2. **เป้าหมาย/ปริมาณงาน ไตรมาสที่ 2/2558**

**2.1 ด้านการจัดการหนี้ของเกษตรกร** เป้าหมาย/ปริมาณงาน สำนักจัดการหนี้ของเกษตรกร จะจัดส่งข้อมูลไปยังสำนักงานสาขาจังหวัดเพื่อประกอบการกำหนดเป้าหมาย ประกอบด้วย

1) ข้อมูลการปรับปรุงข้อมูลทะเบียนหนี้

2) ข้อมูลเกษตรกรที่มีคุณสมบัติจัดการหนี้ NPL ได้

3) ข้อมูลเกษตรกรที่มีคุณสมบัติซื้อทรัพย์ (NPA) ได้

4) ข้อมูลเกษตรกรที่ยังไม่ได้จัดทำนิติกรรมสัญญา

5) ข้อมูลเกษตรกรที่ยังไม่ได้โอนหลักประกัน

6) ข้อมูลเกษตรกรที่ขอไถ่ถอนหลักประกันคืน

**หมายเหตุ :** ข้อ 2-3 ได้จัดส่งแล้ว ส่วนข้อ 1,4,5,6 จะจัดส่งไปยังสาขาจังหวัดภายใน 21 ม.ค. 2558

**2.2 ด้านการฟื้นฟูและพัฒนาเกษตรกร** เป้าหมาย/ปริมาณงาน เป็นไปตามนโยบาย ดังนี้

1) การอนุมัติแผน/โครงการ ประจำปี 2558 เลขาธิการได้มอบนโยบาย ให้แต่ละจังหวัดดำเนินการ อย่างน้อย 10 โครงการ/จังหวัด ส่วนในไตรมาส 2/2558 ปริมาณงานให้เป็นไปตามแผนงานใน แต่ละภาค

2) การพัฒนาความเข้มแข็งองค์กรเกษตรกร/ การฟื้นฟูเกษตรกรที่ได้รับการจัดการหนี้ /การติดตามประเมินผลโครงการที่องค์กรเกษตรกรได้รับการสนับสนุนฯ สำนักฟื้นฟูฯ จะเป็นผู้ประสานข้อมูลไปยังสำนักงานสาขาจังหวัด เพื่อกำหนดเป้าหมายต่อไป

* 1. **การประสานงานอย่างใกล้ชิดกับ คสช./กษ./สตง./หน่วยงานความมั่นคง**

แผน/กิจกรรม หมายถึง การขับเคลื่อนงานตามยุทธศาสตร์ 4 ข้อ ควบคู่ไปกับการประสานงานภาคีเครือข่าย เช่น คสช./กษ./หน่วยงานความมั่งคง เป็นต้น เพื่อให้หน่วยงานดังกล่าว ได้รับทราบ และเข้าใจกระบวนการทำงานของสำนักงานกองทุนฟื้นฟูและพัฒนาเกษตรกร

**2.4 การประชาสัมพันธ์เผยแพร่ผลงาน**

แผน/กิจกรรม หมายถึง การเผยแพร่ผลงานของสาขาจังหวัด/สำนักกิจการสาขาภูมิภาค/ และภาพรวมของกองทุนฟื้นฟูฯ ในทางสร้างสรรค์ ให้ข้อมูลที่เป็นจริงและเป็นปัจจุบันต่อเกษตรกร แกนนำ หน่วยงานภาคีความร่วมมือ และประชาชนทั่วไป เพื่อให้เข้าใจและรับทราบผลงานและวิธีปฏิบัติงานของสำนักงานกองทุนฟื้นฟูและพัฒนาเกษตรกร